Diari Oficial de la Generalitat Valenciana


Sumari del DOGV 1638, del 08-10-1991 (1991/822810)

ORDRE de 2 d'octubre de 1991, de la Conselleria d'Economia i Hisenda, per la qual s'autoritza la fusió de la Caixa d'Estalvis de València amb la Caixa d'Estalvis i Mont de Pietat de Castelló.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/10/02/(1)/dof/vci/html**

### Dades del document

Número de DOGV
:   1638

Data del DOGV
:   08-10-1991

Secció del DOGV
:   DISPOSICIONS GENERALS

Número del document
:   1991/822810


Data del document
:   02-10-1991

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Ordre de 2 d'octubre de 1991, de la Conselleria d'Economia i Hisenda, per la qual s'autoritza la fusió de la Caixa d'Estalvis de València amb la Caixa d'Estalvis i Mont de Pietat de Castelló.  
Vist l?escrit de data 30 d'abril de 1991, presentat conjuntament per la representació de la Caixa d'Estalvis de València i de la Caixa d'Estalvis i Mont de Pietat de Castelló, pel qual sol·liciten la preceptiva autorització administrativa per a la fusió per absorció d'aquesta última per la primera.  
Atés que en la documentació presentada s'inclouen sengles certificats, en els quals es dóna compte dels acords adoptats per les assembles generals de les caixes d'estalvis esmentades, realitzades les dues el dia 16 de març de 1991, entre els quals figuren l'aprovació de la fusió d'aquestes institucions, i també l'aprovació dels estatuts socials i el reglament de procediment regulador del sistema de designacions i eleccions dels membres dels òrgans de govern, pels quals s'haurà de regir l'entitat resultant de la fusió, que passa a denominar-se «Caixa d'Estalvis de València, Castelló i Alacant».  
Atés que les entitats esmentades han presentat sengles escrits conjunts, de dates 13 del passat mes de setembre i 1 del corrent, per als quals sol·liciten la seua incorporació a l?expedient de fusió, al quals s'adjunten determinades modificacions als pactes de fusió, als textos dels estatuts socials i del reglament del procediment regulador del sistema de designacions i eleccions dels membres dels òrgans de govern, així com també al document a subscriure entre la Caixa d'Estalvis de València, Castelló i Alacant i la Fundació Caixa Castelló, totes elles acordades pels respectius consells d'administració fent ús de la delegació de facultats conferida per les assembles generals.  
Vist que l?operació de fusió esmentada requereix, a més de l'autorització administrativa per a això, l'autorització d'uns nous estatuts socials i reglament de procediment regulador del sistema de designacions i eleccions dels membres dels òrgans de govern.  
Vist que de les certificacions esmentades es dedueix que aquestes assemblees generals es van constituir amb l?assistència de la majoria dels seus membres, havent votat a favor dels acords mencionats més dels dos terços dels assistents a les assemblees corresponents, tal com exigeix l'article 29, apartat tres, de la Llei de la Generalitat Valenciana 1/1990, de 22 de febrer, sobre Caixes d'Estalvis.  
Vist que l?esmentada operació de fusió per absorció suposa l'adquisició del patrimoni de la Caixa d'Estalvis i Mont de Pietat de Castelló per la Caixa d'Estalvis de València, procedint aquella a la seua dissolució.  
Vist que s'han atés les condicions imposades per l'article 13, apartat dos, de la Llei 1/1990, de 22 de febrer, sobre Caixes d'Estalvis, en no trobar-se en procés de liquidació les entitats que es fusionen i quedar estalvis els drets i les garanties dels afectats per la fusió, segons consta expressament en les certificacions dels acords adoptats per les respectives assemblees generals.  
Vist que, d'acord amb el que disposa l'article 13.4 de la Llei 1/1990, de 22 de febrer, en el cas de fusió per absorció queden dissolts els òrgans de govern de la caixa absorbida, és a dir, de la Caixa d'Estalvis i Mont de Pietat de Castelló.  
Vist que, segons estableix l'article 8 del Decret 81/1990, de 28 de maig, en el cas de fusió per absorció pot mantenir-se en els òrgans de la caixa absorbent una representació dels de l'absorbida, de forma transitòria i fins la següent renovació parcial que s'efectue, d'acord amb els pactes de fusió que s'establesquen, si és el cas, havent de figurar aquesta representació transitòria en els estatuts de la caixa absorbent.  
Vist que la proposta dels estatuts socials i del reglament de procediment, aprovats per les respectives assemblees generals amb les modificacions posteriors acordades pels consells d'administració, s'ajusta en els seus termes a la normativa vigent.  
Vist que l?operació de fusió proposada implica la cancel·lació de la inscripció de la Caixa d'Estalvis i Mont de Pietat de Castelló en el Registre de Caixes d'Estalvis de la Comunitat Valenciana, i també el canvi de denominació de la Caixa d'Estalvis de València per la de «Caixa d'Estalvis de València, Castelló i Alacant», i el canvi de domicili social, una vegada complertes totes les condicions i requisits legals establerts per a aquest tipus d'operacions.  
Vista la Llei de la Generalitat Valenciana 1/1990, de 22 de febrer, sobre Caixes d'Estalvis; el Decret 81/1990, de 28 de maig, del Consell, de desplegament de la llei esmentada en matèria d'òrgans de govern, i altres disposicions que resulten aplicables a aquesta matèria, i també la documentació presentada per les entitats, que s'adjunta com annex a la sol·licitud.  
Aquesta Conselleria d'Economia i Hisenda, en virtut de la facultat conferida pels articles 12 i 13, apartat u, de la Llei 1/1990, de 22 de febrer, sobre Caixes d'Estalvis, ha pres els acords següents:  
Primer  
Autoritzar la fusió per absorció de la Caixa d'Estalvis i Mont de Pietat de Castelló en la Caixa d'Estalvis de València.  
Segon  
Autoritzar els estatuts socials i el reglament del procediment regulador del sistema de designacions i eleccions dels membres dels òrgans de governs, pels quals haurà de regir-se l?entitat resultant de la fusió, els textos dels quals figuren entre la documentació adjunta a la sol·licitud presentada.  
Tercer  
Donar de baixa la Caixa d'Estalvis i Mont de Pietat de Castelló i dur a terme el canvi de denominació de la Caixa d'Estalvis de València per la de «Caixa d'Estalvis de València, Castelló i Alacant», i el del seu domicili social, en el Registre de Caixes d'Estalvis de la Comunitat Valenciana, una vegada inscrita en el registre esmentat la corresponent escriptura de fusió.  
València, 2 d'octubre de 1991.  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI